cyanic-selkie/wikianc huggingface dataset:
Park Mi-hyun
Park Mi-hyun (født 26. januar 1986) er en sørkoreansk landhockeyspiller. Hun representerte landet sitt under Sommer-OL 2012 i London, der hun endte på åttendeplass med det sørkoreanske landslaget.
Martin Lidegaard
Martin Lidegaard (født 12. desember 1966 i København) er en dansk politiker (RV). Han var utenriksminister i Helle Thorning-Schmidts andre regjering 3. februar 2014–28. juni 2015. Lidegaard var medlem av Folketinget 2001–2007 samt klima-, energi- og bygningsminister i Thorning-Schmidts første regjeirng 2011–2014.
Han er sønn av forfatter Mads Lidegaard og journalist og forfatter Else Lidegaard samt bror til sjefredaktør Bo Lidegaard og professor Øjvind Lidegaard. Han vokste opp i Humlebæk på Sjælland og tok studentereksamen ved Helsingør Amtsgymnasium i 1985. Fra 1987 studerte han ved Roskilde Universitetscenter, hvor han var redaktør i universitetsavisen RUC-nyt 1988–1992 og ble uteksaminert som kandidat i kommunikasjon i 1993.
Lidegaard var konsulent for Arbejderbevægelsens Internationale Forum 1992–1993, informasjonsmedarbeider og -sjef i Kommunernes Gensidige Forsikringsselskab AS 1993–1996, informasjonssjef og visegeneralsekretær i Mellemfolkeligt Samvirke 1996–2001, medstifter og arbeidende styreformann i tankesmien Concito 2008–2011 samt kommunikasjonsrådgiver i RelationPeople AS 2008–2011.
Han ble valgt til Folketinget fra Københavns vestre storkrets i 2001, etter å ha blitt nominert i Vesterbro krets og fått 517 personlige stemmer. Med en misforståelse hadde ikke Radikale Venstre benyttet sideordnet nominasjon, noe som førte til at 1. kandidat Lidegaard vant mandatet foran Charlotte Fischer, som fikk 955 personlige stemmer. I perioden 2005–2007 var Lidegaard valgt fra Roskilde amtskrets, etter å ha blitt nominert i Roskilde krets. I 2007 tapte han gjenvalg, idet Radikale Venstres mandat i amtkretsen gikk til Simon Emil Ammitzbøll. I Folketinget var Lidegaard blant annet partiets talsmann i miljøvern-, energi-, samferdsels- og matvarepolitiske saker.
Brann & Sikkerhet
Brann & Sikkerhet (tidligere Mot Brann) er et norsk fagblad som ble etablert i 1926 og utgitt av Norsk brannvernforening.
Bladet kommer ut fire ganger i året, med et opplag på cirka 2,500 eksemplarer. I 2023 ble fagbladet også lansert i digital utgave.
Plaisance (Paris Metro)
Plaisance er en stasjon på metroen i Paris.
Stasjonen betjener linje 13.
Vitenskapsåret 1638
Vitenskapsåret 1638 er en oversikt over hendelser, prisvinnere, fødte og avdøde personer med tilknytning til vitenskap i 1638.
Jean Tigana
Jean Amadou Tigana (født 23. juni 1955 i Bamako, Fransk Sudan, i dag Mali) er en fotballtrener og tidligere spiller. Han tilbrakte hele spillerkarrieren i franske klubber, og spilte 52 landskamper og scoret 1 mål for på 1980-tallet.
Karriere som spiller
Tigana begynte sin profesjonelle karriere i Toulon. Han gikk til Lyon i 1978 og deretter til Bordeaux. Han var med på det franske landslaget som vant EM 1984 etter at de slo i finalen. Tigana spilte på Bordeaux' midtbane i åtte år, og var med på å vinne tre ligatitler og tre cuptitler, i tillegg til at de kom langt i europacupen ved to anledninger. De tapte semifinalen i europacupen og cupvinnercupen i henholdsvis 1985 og 1987. I 1989 gikk han til Olympique Marseille og avsluttet karrieren der etter 1990/91-sesongen.
På landslaget utgjorde han sammen med Michel Platini, Luis Fernández og Alain Giresse det såkalte «magiske kvadratet» (le Carré Magique). Tigana scoret sitt eneste landslagsmål mot i VM-sluttspillet i 1986.
Karriere som trener
Tigana hadde sin første trenerjobb i Lyon. Han trente dem fra 1993 til 1995, da han gikk til AS Monaco, der han ble til 1999.
Han overtok managerjobben i den engelske klubben Fulham i 2000, og var med på opprykket fra første divisjon til Premier League. Han fikk sparken i april 2003.
I oktober 2005 signerte han et to og et halvt års kontrakt med den tyrkiske klubben Beşiktaş. Denne sesongen vant Beşiktaş deres første cuptittel på åtte år. Like etter at Beşiktaş vant den tyrkiske cupen i 2007, kunngjorde Tigana at han ville forlate klubben etter endt sesong. 25. mai 2010 ble Tigana igjen trener for Ligue 1-klubben Bordeaux, han overtok jobben etter Laurent Blanc. I 2012 var han noen måneder i kinesiske Shanghai Greenland FC som trener, før Nicolas Anelka overtok.
Can You Feel the Love Tonight
«Can You Feel The Love Tonight» (på norsk «Fyll ditt sinn med kjærlighet») er en sang utgitt i 1994. Musikken er komponert av Elton John, mens teksten er skrevet av Tim Rice. Sangen er med i animasjonsfilmen Løvenes konge, og den vant Oscar for beste sang under den 67. Oscar-utdelingen den 27. mars 1995. I den engelske versjonen blir låten sunget av Kristle Edwards, Joseph Williams, Sally Dworsky, Nathan Lane og Ernie Sabella. Åsleik Engmark, Yngvar Numme, Anne Aartun og Håvard Bakke synger den norske oversettelsen. Elton John fremfører i tillegg låten under rulleteksten.
Frederik Rubeck Henrik von Bülow
Frederik Rubeck Henrik von Bülow (født 4. februar 1791 på Lille Nustrup præstegård i Haderslev amt, død 16. juni 1858 på Sandbjerg slott i Sønderborg amt) var en dansk generalløytnant og øverstkommanderende under slaget ved Fredericia under første slesvigske krig (treårskrigen, 1848–1850).
Bülowsgade i Århus (1878) og Bülowsvej i Helsingør (1905) er oppkalt etter han.
Pyropyga
Pyropyga er en slekt av lysbiller.
Levevis
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker. Larvene eter gjerne meitemark.
Utbredelse
Slekten er utbredt i Nord- og Mellom-Amerika.
Manuele Blasi
Manuele Blasi (født 17. august 1980 i Civitavecchia i Italia) er en fotballspiller som spiller for den indiske klubben Chennaiyin FC.
Blasi kom til Fiorentina med Adrian Mutu fra Juventus i en byttehandel før 2006–2007-sesongen. Han debuterte i Serie A for AS Roma mot Piacenza Calcio 22. januar 2000, og for mot  18. august 2004.
Sprint-NM på skøyter junior 1983
Sprint-NM på skøyter junior 1983 ble avholdt på Kongsberg idrettspark i Kongsberg 22. og 23. januar 1983. Teknisk arrangør var Kongsberg Idrettsforening.
Juniornorgesmestere i sprint ble Tanja Torbergsen, Ishavsbyen SK for damene. Øyvind Høvde, Verdal IL for herrer yngre junior og Bjørn Petlund, Hamar IL for herrer eldre junior.
Neuwürschnitz
Neuwürschnitz er en «ortsteil» i Oelsnitz i Erzgebirgskreis i Direktionsbezirk Chemnitz i den sørlige delen av Fristaten Sachsen.
Neuwürschnitz var tidligere en selvstendig kommune. Den ble innlemmet i Oelsnitz den 1. januar 1999.
James Kempt
James Kempt (født 1765 i Edinburgh i Skottland, død 20. desember 1854 i London) var en britisk offiser som tjenestegjorde i den britiske armé i Nederlandene, Egypt, Italia og Nord-Amerika. Han var med og kjempet i den spanske selvstendighetskrig og er blitt særlig husket for å ha ledet en britisk brigade i slaget ved Waterloo under napoleonskrigene.
Etter krigen ble Kempt kolonitjenestemann. Han var guvernør i Nova Scotia fra 1820 til 1828 og generalguvernør i Britisk Nord-Amerika fra 1828 til 1830. Han ble utnevnt til general i 1841.
Arieh Handler
Arieh Handler (født 27. mai 1915 i Böhmen, død 20. mai 2011 i Jerusalem) var en sionistisk leder.
Handler vokste opp i Tyskland og var sterkt involvert i å hjelpe jøder med å flykte fra det nasjonalsosialistiske Tyskland i årene frem mot den andre verdenskrig og Holocaust. I 1930-årene, reiste Handler flere ganger til Storbritannia der han var en av grunnleggerne av den britiske grenen av den religiøse sionistiske ungdomsbevegelse Bnei Akiva. Handler var også presidenten for den voksne religiøse sionistiske organisasjonen Mizrachi i mange år. Handler var mest kjent for å være en av de viktigste grunnleggerne av den religiøse sionistiske bevegelsen i Storbritannia, så vel som å være den siste personen i live som var til stede ved erklæring om at Israel var en egen stat.
Handler utviklet nære vennskap med mange fremtidige sionistiske ledere i Israel, deriblant David Ben-Gurion. Som en representant for den religiøse sionistiske bevegelsen, deltok Handler på mange hemmelige møter på høyt nivå i den sionistiske ledelsen som arbeidet for opprettelsen av den jødiske staten. Handler ble invitert av David Ben-Gurion til å delta under erklæringen Israels uavhengighet i Tel Aviv.
Warren County (Pennsylvania)
Warren County er et fylke i den amerikanske delstaten Pennsylvania.
Det ligger nordvest i staten og det grenser mot McKean County i øst, Elk County i sørøst, Forest County i sør, Venango County i sørvest, Crawford County i vest og mot Erie County i vest. Det har også grense mot delstaten New York i nord.
Warren Countys totale areal er 2 325 km² hvorav 37 km² er vann. I år 2000 hadde fylket 43 863 innbyggere og administrasjonssenteret ligger i byen Warren.
Fylket ble grunnlagt i 1800 av land fra fylkene Alleheny og Lycoming
Place Monge (Paris Metro)
Place Monge er en metrostasjon i Paris' 5. arrondissement. Stasjonen betjener idag metrolinje 7, og den ble åpnet 15. februar 1930 da metrolinje 10 som den opprinnelig var en del av ble forlenget til Place d'Italie. Et år senere, 26. april 1931, ble stasjonen lagt til linje 7.
Stasjonen ligger midt i det 5. arrondissementet, i den østlige delen av Latinerkvarteret, og den har fått sitt navn etter plassen den ligger ved, Place Monge. Place Monge er oppkalt etter den franske matematikeren Gaspard Monge (1746–1818), en av grunnleggerne av École polytechnique.
Stasjonens direkte omgivelser er forholdsvis rolige, en gang i uken er det marked her og langs den ene siden av plassen er inngangen til en av Garde Républicaines kaserner. Nær stasjonen ligger ellers flere restauranter og gatemarkedet i Rue Mouffetard, mens Jardin des plantes de Paris og det gamle romerske amfiteateret Arènes de Lutèce også befinner seg i gangavstand.
Ribozyme
Ribozyme er et norsk hard rock-band, dannet på Askøy i 1998.
13 mm-kaliber
Denne artikkelen lister opp patroner for skytevåpen med kulekaliber fra 13 mm (0.510 tommer) og opp. Alle mål er i millimeter.
Handelshuset Anders og Hans Dedekam
Handelshuset Anders og Hans Dedekam var et av de største handelshusene i Arendal på 1800-tallet, opprettet i 1803. Eiere var brødrene Anders Sørensen Dedekam (18. mars 1771 - 27. mars 1843), hollandsk og nord-amerikansk visekonsul, og Hans Ellefsen Dedekam (9. juni 1772 - 8. juli 1848), engelsk og hanseatisk visekonsul, sønner av trelasthandler og kjøpmann Søren Andersen Dedekam (1745 - 1789) og Margarethe Falk Hansdatter (1740 - 1826). De drev som sin far med trelasthandel, Anders startet i 1797, og broren to år senere. Mellom 1820 - 1840 sto de for halvparten av trelasten som ble tatt ut via Arendalsvassdraget, og oppnådde nærmest monopol fra 1823 grunnet eierrettigheter til bommer og støtelønn i vassdraget. De drev også rederi, og hadde 17 skip i 1830. De utvidet etterhvert sin forretning til å omfatte havarikommisjon, skipsfart, eiendomshandel og hypotekforretning, og var blant de mest velstående i Arendal, som dengang regnes som en av Norges rikeste byer grunnet skipsfart.
Enrique Arancibia Clavel
Enrique Arancibia Clavel (født 13. oktober 1944, død 28. april 2011) var en agent for Dirección de Inteligencia Nacional, det chilenske hemmelig politiet.
Clavel bodde i uoffisielt eksil i Buenos Aires etter mordet på René Schneider i Chile den 25. oktober 1970. Clavel ble arrestert av argentinske etterretningsoffiserer like etter utleveringen av den hemmelige agenten Michael Townley til USA, og han ble anklaget for spionasje. Arancibia ble i 2004 dømt av en argentinsk domstol for kidnappingen av Laura Elgueta og en annen chilensk kvinne i Buenos Aires. Nedgraderte dokumenter fra det amerikanske FBI foreslår at Arancibia også hadde vært i kontakt med den fascistiske terroristen Stefano Delle Chiaie fra Italia. Den 28. april 2011, ble Clavel funnet død i hans egen leilighet i sentrum av Buenos Aires, Argentina, med flere knivstikk både i ryggen og i bryset.
Adolf Erman
Johann Peter Adolf Erman (født 31. oktober 1854 i Berlin, død 26. juni 1937 i Berlin) var en tysk egyptolog. Han var sønn av Georg Adolf Erman.
Erman ble dosent og i 1883 ekstra ordinær professor i egyptologi ved Berlins universitet, Han ble direktør for Berlin-museets egyptiske avdeling i 1885 etter Karl Richard Lepsius død og var 1893-1923 ordinær professor ved universitetet. Han ble først og fremst kjent som grammatiker og forfattet i dette mange bidrag til "Zeitschrift für ägyptische Sprache und Alterthumskunde", hvor han etter hvert også ledet redaksjonen. Han skrev dessuten flere bøker: Neuägyptische Grammatik (1880), Die Sprache des Papyrus Westcar (1889) og Ägyptische Grammatik (1894; nytt opplag 1902).
Nantes (São Paulo)
Nantes er en kommune i delstaten São Paulo i sørøstregionen av Brasil.
Meahccevákkejávri
Meahccevákkejávri (også skrevet Mækkevaggejavre, Meaccevajávri) er en innsjø i Tromsø kommune i Troms og Finnmark. Den ligger på 598 moh., rundt fire kilometer vest for bygda Stordalstrand, og har et areal på 0,55 km². Det har utløp mot øst via Stordalelva. Vatnet er 1,5 kilometer langt og 800 meter bredt på det bredeste.
Mary Eide
Sammen med Aslaug Fredriksen ble hun i 1977 den første kvinnelige stortingsrepresentanten fra Møre og Romsdal.
Sjeherasad
I denne samlingen fortellinger er det en persisk konge som gifter seg med en ny jomfru hver kveld, og som halshogger den nye konen når morgenen kommer. En kveld ber den onde kongen om å få en av tjenestemennenes døtre, Sjeherasad. Hun kommer inn i kongens kammer og begynner å fortelle en historie.
Kongen ligger lys våken og lytter, og når historien er ferdig, vil han ha en til. Men Sjeherasad sier nei, det gryr av dag og de har ikke mer tid. Hun lover å fortelle en ny historie natten etter, enda bedre enn den første.
På denne måten overlever Sjeherasad, natt etter natt, mens kongen i spenning venter på neste fortelling. 1001 netter senere har ikke kongen bare blitt underholdt, men fortellingene har også gitt ham visdom og bedre moral. Ved å fortelle historier redder Sjeherasad ikke bare sitt eget liv, men også livet til mange andre som spares for kongens vrede.
Helle skole
Helle skole er en offentlig barneskole i Helle i Kragerø kommune.
Thomas Arnesen
Thomas «Hansken» Arnesen (født 18. januar 1972) er en norsk bandymålvakt som har vunnet flere NM-medaljer for Stabæk Bandy samt gullhjelmen i Bandy-VM i 1999. Han er regnet som en av de største profilene i Stabæk gjennom alle tider.
Meritter
1 NM-gull junior 1989 350 A-kamper for Stabæk IF.
I 2006/2007-sesongen hadde «Hansken» Arnesen et comeback i Eliteserien for Høvik.
Pleotomodes
Pleotomodes er en slekt av lysbiller.
Utseende
Middelsstore, avlange, noe flate lysbiller. Hos hannene er hodet gjerne dekket av pronotum sett ovenfra. Antennene er korte og kamformede.
Levevis
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker. I denne gruppen sender ikke alle artene ut lys som voksne.
Utbredelse
Gruppen er utbredt i Nord-Amerika (Florida).
Peter Ly..kt
Peter Ly..kt (ukjent f.år., levde 1525)  var en dansk kalkmaler som malte i flere kirker i Sønderjylland. Man kjenner navnet fra en innskrift i Nordborg kirke.
Peter Ly..kt kjennes igjen på sine spesielle rankeverk med mange blomster.
I tillegg til Norborg kirke har han malt i Holbøl kirke, Vester Sottrup kirke, Broager kirke og Løjt kirke.
Han Hye-lyoung
Han Hye-lyoung (født 15. januar 1986) er en sørkoreansk landhockeyspiller. Hun representerte landet sitt under Sommer-OL 2012 i London, der hun endte på åttendeplass med det sørkoreanske landslaget.
Verdenscupen i alpint menn 2015/16 — Slalåm / Schladming
Schladming arrangerte verdenscupen i slalåm tirsdag 26. februar 2016.
Eksterne lenker
Offisiell resultatside
Úrvalsdeild 1995
I 1995 ble det islandske fotballmesterskapet arrangert for 84. gang. IA vant sin 16. tittel. Sponsor av turneringen var Sjóvá Almennar.
AC Arles-Avignon
Athlétic Club Arles-Avignon, forkortet til Arles-Avignon er en fransk fotballklubb som spiller i Ligue 2. Klubben ble stiftet i 1913, og spiller sine hjemmekamper på Parc des Sports i byen Avignon. Klubben er samarbeidsklubb med den engelske toppklubben Manchester City FC, som innebærer at spillere fra City kan lånes ut til Avignon samtidig som City har førsterett til klubbens spillere ved eventuelle salg.
Bell Boeing V-22 Osprey
Bell Boeing V-22 Osprey er et amerikansk militært luftfartøy med en 12-meter tiltrotor på hver vinge. Luftfartøyet kan ta av og lande vertikalt (VTOL) eller på en kort rullebane (STOL) som et helikopter, og fly som et vanlig propellfly når det er kommet i luften.
Det amerikanske marinekorpset er den forsvarsgrenen som har ansvaret for utviklingen av luftfartøyet. Korpsets versjon, MV-22, er et taktisk transportfartøy for tropper, utstyr og forsyninger i stand til å operere fra skip. Den amerikanske marinens versjon, HV-22A, bygges for søk og redning i strid, innsettelse og uthenting av spesialstyrker og logistikkstøtte til flåten. Den tredje versjonen, CV-22, brukes av det amerikanske luftforsvaret for spesialoperasjoner og søk og redning i strid.
LV-22 Osprey kan erstatte funksjonen til marinekorpsets CH-46E og CH-53D helikoptre, samt flere spesialversjoner av H-53, H-47, Sikorsky HH-60 Pave Hawk og C-130. Men selv om det allerede er i operativ bruk i Irak, er det betydelig politisk tvil om dets videre skjebne. Programmet er flere ganger lagt på is etter alvorlige ulykker og etter at kostnadsrammene er sprengt.
Det engelske ordet osprey betyr vanligvis «fiskeørn».
Ulykken i Gråtådalen
18. mars 2022 ble et amerikansk fly av denne typen funnet styrtet i Gråtådalen i Nordland. Flyet var stasjonert i Bodø for å delta i NATO-øvelsen Cold Response og var på vei tilbake til Bodø fra Sandnessjøen da det styrtet. De fire om bord mistet livet.
Sicilias flagg
Sicilias flagg er skrådelt i gult og rød og har i midten en figur bestående av et triskele med Medusas vingede hode og hveteaks mellom. Merket skal symbolisere hell og velstand.
Flagget går tilbake til 1282 og knyttes til Den sicilianske vesper, opprøret mot det napolitanske styre da Sicilia i stedet gikk sammen med Aragón. Fargene representerer byene Palermo og Corleone, de første som gikk sammen i opprøret.
Lenge manglet flagget offisiell anerkjennelse, selv om det var i utbredt bruk. Det ble anerkjent som Den autonome regionen Sicilias flagg i januar 2000. Våpen og gonfalon ble vedtatt tidligere.
Sicilias flagg har likhetstrekk med Mans flagg, et triskele på rød bakgrunn.
Hal Koch
Hans Harald Koch (født 6. mai 1904 i Hellerup, død 10. august 1963) var en dansk teolog, kirkehistoriker og forfatter.
Koch ble cand.theol. i 1926, dr.theol. 1932 og i 1937 professor i kirkehistorie ved Københavns Universitet.
Han giftet seg med teologen og kvinnesakskvinnen Bodil Thastum (1903-72) som var dansk kirkeminister i årene 1950-63. Under den tyske okkupasjonen oppsøkte hun Reichsbevollmächtiger Werner Best og protesterte mot arrestasjonen av de danske jødene, og da John Foster Dulles besøkte Danmark i 1958, kritiserte hun USAs rolle i den kalde krigen.
Etter krigen kritiserte ektefellene rettsoppgjøret i Danmark. Hal Koch uttalte om sin oppfatning av demokrati:
Hal Koch ga ut taler, artikler og bøker om teologiske, historiske, folkelige og etiske emner.
Ekteparet er gravlagt på Frederiksberg Ældre Kirkegård.
Mississippi (elv)
Mississippi er ei stor elv i USA. Den renner fra Itasca-sjøen i Minnesota til Mexicogolfen og er 3 734 kilometer lang. Sammen med sideelva Missouri og dennes sideelv Jefferson utgjør Mississippi det største elvesystemet i Nord-Amerika og det fjerde lengste i verden, 6 027 kilometer. Elva betegner ofte skillet mellom øst og vest i USA.
Etymologi
Navnet Mississippi stammer fra et algonkinsk indianerspråk. Det er sammensatt av messe («stor») og sepe («vann»). Den ofte forekommende oversettelse «elvenes far» er poetisk gangbar, men ikke ordrett. En god kandidat blant flere alginkinske språk er ojibwe: «den store elva» (misi-ziibi på ojibwe).
Geografi
Mississippi løper ut fra Itasca-sjøen 450 m over havet. Elva faller til 220 m nedafor Saint Anthony-fallene ved Minneapolis, elvas eneste foss av betydning, og herfra blir elva seilbar. De viktigste sideelvene er disse:
Elva renner gjennom to delstater, Minnesota og Louisiana. Den har videre vært grenseelv for åtte stater: Wisconsin, Iowa, Illinois, Missouri, Kentucky, Arkansas, Tennessee og Mississippi. Elva har imidlertid endra løp med tida, uten at delstatsgrensene har fulgt med. Utløpet i Mexicogolfen ligger rundt 160 km nedfor New Orleans. Vannet bruker rundt 90 dager fra Itasca-sjøen til Golfen.
Elva deles gjerne i en øvre (upper) og en nedre (lower) del. Skillet går ved Ohio-elva. Mellom Minneapolis og St. Louis er det anlagt 29 sluser, dammer og kunstige innsjøer, noe som gjør elva framkommelig for lektertrafikk. Nedafor St. Louis løper Mississippi nokså fritt.
Meandrerende elveløp
Mississippi renner gjennom et slakt hellende landskap som er rikt på løsmasser. Elven tar dermed med seg mye slam og elveløpet bukter seg nedover i et meandrerende mønster. Slike meandrerende elver har lett for å skifte retning, noe som spesielt har vært et problem i nedre del av elven.
Endringer i løpet
Nedre Mississippi har skifta løp rundt regna hvert tusende år på grunn av sedimentavsetninger. Det gamle løpet har blitt til karakteristiske småelver, bayouer. Prosessen har over en periode på 5000 år flytta Louisianas kystlinje 25-80 km lenger ut i Golfen. På 1950-tallet mente forskere at Mississippi var i ferd med å flytte løpet sitt over til Atchafalaya-elva. Det blei da satt i gang et større ingeniørprosjekt for å stoppe utviklinga, Old River Control Structure. Prosjektet blei videreført på midten av 1980-tallet.
Making a Living
Making a Living er en amerikansk stumfilm fra 1914, regissert av Henry Lehrman.
Handling
En svindler forsøker å tjene til livets opphold ved å bruke andres egenskaper for å skaffe seg lønnsomme muligheter for seg selv. Han overtaler en gentleman til å gi ham en ring, og skynder seg deretter til en velstående ung kvinne, som han frigjør og gir ringen. Når gentlemanen et øyeblikk senere ønsker å fri til nøyaktig den samme kvinnen, avviser hun ham - og viser ham ringen som hun nettopp hadde fått fra svindleren. Den velstående gentlemanen kjenner igjen ringen og forsøker å forklare situasjonen, men den unge kvinnen tror ikke på ham.
Mississippi (elv)
Utløpet
Utløpet til Mississippi er et av verdens største elvedelta; Mississippideltaet. Det er et elvedominert delta der utløpet blir lite påvirket av tidevann eller bølgekraft. Deltaet er dermed et fuglefotdelta der elvevannet legger seg over det tyngre havvannet, og det finkornete elveslammet brer seg i fuglefotform utover i Mexicogolfen.
Ferskvannet fra Mississippi blander seg ikke umiddelbart med saltvannet i Mexicogolfen. På satellittbilder har en observert bånd av ferskvann, som løper sørover, runder spissen av Florida og følger Golfstrømmen til denne er på høyde med Georgia, før vannet er så utblanda at en ikke kan se skillet.
Making a Living
Handling
Etter en konflikt mellom de to mennene, blir gentlemanen kastet ut av en politi-betjent. Noen timer senere er mannen vitne til en trafikk-ulykke. Dette er en mulighet for ham til å kjent i lokalavisen, og han tar noen fotografier av ulykken før han hjelper andre med å redde sjåføren. Men i all uroen stjeler svindleren kameraet hans. Gentlemanen løper etter ham, men blir viklet inn i slagsmål med andre personer. Svindleren kommer seg deretter unna. Han skynder seg til lokalavisen, hvor han selger fotografiene av ulykken. Når gentlemanen forsøker å forhindre dette, havner fotografiene allerede på trykk i avisen.
Mississippi (elv)
Utløpet
Mississippi har verdens tredje største nedbørfelt, bare overgått av Amazonas og Kongo. Den tar mot 41 % av avrenninga i USA (unntatt Alaska og Hawaii). Feltet er på 2 981 076 km². Det omfatter hele eller deler av 31 delstater samt to kanadiske provinser. Mississippi slipper ut mellom 6 000 og 20 000 kubikkmeter vann i sekundet. Dette er bare 1/11 av det Amazonas slipper ut, men det dobbelte av volumet fra Colorado.
Koloniseringstida
8. mai 1541 ble Hernando de Soto den første europeer vi veit om, som kom til Mississippi. Han kalte den Rio de Espiritu Santo (Den hellige ånds elv).
Fransk-kanadieren Louis Joliet og franskmannen Jacques Marquette utforsket elva på 1670-tallet, sammen med sioux-indianeren Ne Tongo. De hadde et håp om at den førte til Stillehavet. De kom til elven fra nordøst, fra området ved De store sjøene. Ved dagens Portage er Wisconsin River, sideelv til Mississippi, bare ca 3,2 km fra elven Fox River. Den korte avstanden ble nyttiggjort av indianerne og av de tidlige franske oppdragere som kunne dra sine lette kanoer mellom elvene og slik komme seg greit fra De store sjøene (Michigansjøen) til Mississippis store elvesystem og helt ned til Nouvelle Orléans (New Orleans) rett innenfor Mexicogolfen.
De første hvite menn som benyttet denne muligheten var den franske katolske misjonæren Jacques Marquette, prest i jesuittordenen, og den fransk-kanadiske oppdagelsesreisende Louis Joliet, som sommeren 1673 ble vist denne muligheten av deres indianske veivisere. De hadde et håp og en ønskedrøm om at de derved var kommet seg over til et elvesystem som førte dem til Stillehavet. Selv om de etterhvert ble overbevist om at elvene ikke foretok den ønskede vending mot vest men snarere førte til Mexicogulfen fulgte de med ned til på høyde med Arkansas River. De ble informert av indianere om fiendtlige stammer lenger sør, og begynte også å se spanske varer. Da snudde de, for ikke å falle i spanjolenes hender - de hadde ry for å gå hardt frem mot inntrengere i sine kolonier.
I 1682 gjorde René Robert Cavelier (Sieur de La Salle) og Henri de Tonty krav på Mississippi-dalen for franskekongen. Elva fikk navnet Colbert etter finansminister Jean-Baptiste Colbert, og området blei kalt Louisiana etter kong Ludvig (Louis) 14. I 1718 blei New Orleans grunnlagt av Jean-Baptiste Le Moyne de Bienville.
Da Frankrike tapte i sjuårskrigen, måtte landet gi fra seg alle områdene i Nord-Amerika. Storbritannia fikk i 1763 områdene øst for Mississippi, mens Spania fikk vestsida. De påfølgende åra skifta overhøyheten over området flere ganger gjennom en serie handler mellom England og Spania. Ved en hemmelig avtale i 1800 kjøpte Frankrike Louisiana tilbake. I 1803 kjøpte så USA området.
Mississippi i kulturen
I mange av Mark Twains bøker finner handlinga sted i Mississippi-området. Livet på Mississippi (Life on the Mississippi) fra 1875 er delvis ei historiebok om dampskipskulturen på elva. Huckleberry Finn handler i stor grad om ei reise ned elva.
Elva står ellers sentralt i historier både av Herman Melville og Donald-tegneren Don Rosa.
Av sanger som refererer til Mississippi kan nevnes «Ol' Man River» fra musikalen Show Boat, «Big River» med Johnny Cash og «When the Levee Breaks», skrevet av Memphis Minnie McCoy i 1929 og seinere spilt inn av Led Zeppelin. «Moon River» fra filmen Breakfast at Tiffany's henviser til Mississippi.
ISO 3166-2:MQ
Det er for tiden ikke definert noen ISO 3166-2-koder for Martinique.
Martinique, som er et fransk oversjøisk departement, er offisielt tildelt ISO 3166-1 alfa-2-koden MF. Martinique har også koden FR-MQ i ISO 3166-2:FR, Frankrikes del av ISO 3166-2.
Harbin Taiping internasjonale lufthavn
Harbin Taiping internasjonale lufthavn (kinesisk: 哈尔滨太平国际机场) er en flyplass i Harbin i provinsen Heilongjiang i Folkerepublikken Kina. Den het tidligere Yanjiagang lufthavn. Lufthavnen er om lag 33 km fra byen Harbin. Den ble bygd i 1979 og ekspandert mellom 1994 og 1997. Den fikk status som internasjonal flyplass i 1984.
Everybody (Backstreet’s Back)
Everybody (Backstreet’s Back) er den første singelen fra Backstreet Boys’ andre internasjonale album fra, Backstreet’s Back, samt den fjerde singelen fra deres amerikanske debutalbum Backstreet Boys fra. Det amerikanske debutalbumet inkluderte opprinnelig ikke sangen, men da det ble besluttet å gi ut sangen som singel, ble albumet gitt ut igjen, nå med Everybody inkludert.
Sveitsisk standardtysk
Det muntlige språket i den tysktalende delen av Sveits er ulike varianter av alemannisk. Man bruker ofte samlebegrepet sveitsertysk om disse dialektene. Sveitsertysk forekommer skriftlig bare i uformelle sammenhenger, som i brev, tekstmeldinger og e-poster.
Flyhistorisk Museum, Sola
Flyhistorisk Museum, Sola holder til i sjøflyhavnen ved Stavanger lufthavn, Sola i Rogaland. Bygningen er en flyhangar som ble bygget av tyskerne under andre verdenskrig. Etter krigen overtok Flyvåpenet (Det Norske Luftforsvar) hangaren for vedlikehold av forsvarets flymateriell. Museet ble stiftet i 1984 og hadde i den spede begynnelse tilhold i et hjørne av hangaren. Etterhvert har museet overtatt 2/3 av hangaren, og deler den i dag med Sola videregående skoles flymekanikerlinje. Museet drives på frivillig, ulønnet basis, men har gjennom samarbeid med Jærmuseet en delt konservatorstilling.
Museet driver en egen kafé, den såkalte "Mimrehallen" som holder til i det som tidligere var bar for en av skvadronene stasjonert på Sola Flystasjon. Kafeen er dekorert med bilder fra skvadronens historie, og tilbyr enkel servering; is, brus kaffe og vafler. I tillegg driver også museet et eget verksted som brukes i forbindelse med restaurering av fly og annet utstyr.
Selve utstillingen er sentrert rundt norsk flyhistorie med fokus på det lokale, og andre verdenskrig. Samlingen inneholder både sivile og militære fly og helikoptre, noen av dem er forholdsvis sjeldne. Eksempelvis er den tyske Arado Ar 96 ifølge museet det siste komplette flyet av typen som finnes. Her er også skroget/rammen av en Arado Ar 196, et sjøfly som var stasjonert på den tunge krysseren «Blücher» da den ble senket. En Messerschmitt Bf 109 er også av de svært få som er bevart. Det finnes det også store innslag av norsk sivil flyhistorie, primært knyttet til tidligere Braathens S·A·F·E og Fjellfly, i tillegg til at museet også har overtatt en samling med flyvertinneuniformer.
Utover dette finnes det også en rekke vrakdeler i utstillingen, samt våpen, modeller og andre gjenstander.
Vrak i Hafrsfjord
I desember 2005 ble det oppdaget et tysk Heinkel He 115 tomotors bombe, torpedo- og oppklaringsfly på bunnen av Hafrsfjord ved Prestøy. Flyet tilhørte Küstenfliegergruppe 906, 1. og 3. Staffel på Sola, og det havarerte i Hafrsfjord etter endt oppdrag den 28. desember 1942. Vraket innholdt to bomber av typen SC-250, og begge var fylt med 130,4 kilo militært sprengstoff. Den 9. desember 2005 klokken 14.35 ble begge bombene detonert på fem meters dyp utenfor Prestøy. Flyhistorisk Museum, sammen med sponsorer hevet flyet 3. juni 2012. Flyet er for tiden under restaurering.
Poissonnière (Paris Metro)
Stasjonen ligger nær krysset mellom Rue La Fayette og Rue du Faubourg Poissonière, som den er oppkalt etter. Denne gaten ble brukt av fiskehandlerne (fransk: Poissonière) fra Boulogne og andre havnebyer for å frakte varene sine fra kysten og inn til markedet Les Halles i Paris. Denne veien følger generelt sett en gammel romersk vei frem til der Paris i det 19. århundre hadde porten kalt Porte des Poissonniers i bymuren.
Pont de Neuilly (Paris Metro)
Pont de Neuilly er en stasjon på metroen i Paris.
Stasjonen betjener linje 1.
RUC
RUC kan vise til:
Trygve Smith (ingeniør)
Trygve Smith (født 20. september 1880, død 10. november 1948) var en norsk bygningsingeniør og idrettsmann.
Smith tok eksamen ved den tekniske høyskolen i Dresden i 1908, og arbeidet deretter som byggeleder i Sveits. Senere kom han til Norge for å arbeide for Grong Gruber, og senere var han teknisk konsulent basert i Oslo. Blant anleggsarbeidene han var kjent for var Oslo Tennisklubs baner på Madserud.
Smith deltok i både single og double i tennis i OL i 1912, og hadde også flere Norgesmesterskap i tennis. Smith hadde også premie i kombinert fra Holmenkollrennet 1901, og arbeidet fra 1904 til 1910 som skiinstruktør i Mellom-Europa. Her gjorde han norsk skisport kjent, og var også ansvarlig for å innføringen av snørekjøring som idrettsgren i Sveits.
The Making of Bobby Burnit
The Making of Bobby Burnit er en amerikansk stumfilm fra 1914, regissert av Oscar Apfel.
Handling
Den godtroende unge Bobby Burnit, arver 300 000 dollar fra sin far - en hardtarbeidende gründer. Men farens testament spesifiserer at pengene skal investeres. Agnes Elliston, Bobbys kjæreste, foreslår at han burde overta butikk-kjeden til faren hennes. Men kort tid senere blir Bobby forsøkt narret av en rekke forskjellige svindlere og andre sjarlataner - blant dem Sam Stone, og Bobbys lyssky advokat.
Med ved hjelp av Bobbys gode venn Biff Bates og Daniel Johnson, en lojal ansatt tidligere ansatt hos Bobbys far, blir svindlerne etter hvert avslørt i avisene - og Bobbys arv blir reddet. Til slutt, etter å ha reddet Agnes fra Stones, ønsker Bobby å gifte seg med henne.
Yé-yé
Yé-yé, også stavet yéyé, er en type popmusikk som oppsto i Frankrike og Sør-Europa i begynnelsen av 1960-årene. Navnet «yé-yé» stammer fra det engelske uttrykket «yeah! yeah!» som ble popularisert av britiske beatmusikk-band som The Beatles. Yé-yé-bølgen spredte seg til hele verden utover i 1960-årene, takket være franske artister og låtskrivere som Serge Gainsbourg, France Gall og Françoise Hardy. Yé-yé var også en spesiell form for motkultur som hentet mye av sin inspirasjon fra amerikansk og britisk rock and roll. l tillegg har sjangeren elementer av barokk, exotica, pop, jazz og den franske chanson-sjangeren.
Bakgrunn
Yé-yé-bølgen har sin opprinnelse i det franske radioprogrammet Salut les copains (norsk oversettelse: hei, folkens eller hei, gutta), skapt av Jean Frydman og ledet av Daniel Filipacchi og Frank Ténot. Programmet ble første gang sendt i desember 1959. Programmet ble en øyeblikkelig suksess, og ett av segmentene i programmet – Le chouchou de la semaine (ukens søtnos) – ble startgropen for mange yé-yé-artister. Nesten hver eneste sang som ble presentert som en chouchou, gikk rett til topps på den franske singellisten. Fenomenet Salut les copains fortsatte med magasinet med samme navn, først publisert i Frankrike i 1962. Senere fulgte egne utgaver på italiensk, spansk og tysk.
Spydeberg kirke
Den opprinnelige kirken på stedet var en steinkirke fra middelalderen, antakelig oppført på 11-1200-tallet. Denne kirkebygningen ble totalskadd av brann i 1841.
Etter brannen ble byggmester Johan Fredrich Lühr engasjert for å bygge ny kirke. Lühr var på det tidspunkt engasjert med arbeidet med Slottet i Oslo, og arbeidet nært sammen med arkitekt Linstow. Denne hadde da nettopp utgitt et plansjeverk med tegninger som forelegg for nye kirker over hele landet.
Lühr valgte ut eksempel nr. 4 fra Linstows plansjeverk, og baserte sine egne tegninger på den. Det ble et vesentlig avvik, da tomten ble for liten til et eget vesttårn. I stedet la Lühr klokkene i et mindre tårn i en takrytter.
Det står et gravkapell fra 1922 på kirkegården.
Adkomst til stedet er via fylkesvei 122 og E18.
Knutsen & Ludvigsens vær’ste
Knutsen & Ludvigsens vær'ste er en samleplate utgitt av Knutsen & Ludvigsen i 1997. Omslagsdesignet var ved Jørn Nordmo og Øystein Dolmen.
Westmoreland County (Pennsylvania)
Westmoreland County er et fylke i den amerikanske delstaten Pennsylvania.
Elven Youghiogheny går igjennom fylket.
Wayne County (Pennsylvania)
Wayne County er et fylke i den amerikanske delstaten Pennsylvania.
Evige øyeblikk II
Evige øyeblikk II er et musikkalbum med Nidarosdomens Guttekor fra 2004. Ved siden av koret medvirker musikere fra Trondheim Symfoniorkester på platen. Dirigent er Bjørn Moe.
Wayne County (Pennsylvania)
Wayne Countys totale areal er 1 944 km² hvorav 55 km² er vann. I år 2000 hadde fylket 47 722 innbyggere og administrasjonssenteret ligger i byen Honesdale.
Fylket ble grunnlagt i 1798 av land fra Northampton County.
Natividade da Serra
Natividade da Serra er en kommune i delstaten São Paulo i sørøstregionen av Brasil.
Elaninae
Elaninae (elanineglenter) er en underfamilie med basale små glenter i haukefamilien (Accipitridae). Gruppen består av seks arter med tilsammen tolv taxa fordelt i tre slekter. Elanineglentene er basale i haukefamilien, men forholdet innbyrdes er fortsatt uavklart.
Taksonomi
En fylogenetisk studie av denne familien oppdaget for noen år siden (2007), at Gampsonyx var søstergruppen til Elanus og basal i forhold til alle andre taxa i haukefamilien. Chelictinia blir også vanligvis regnet som svært nær Elanus, og av og til også inkludert i denne slekten.
Tidligere trodde man, at disse fuglene var falconider som var nært beslektet med Polihierax og Spiziapteryx, men osteologiske beviser, vokalisering og mytemønster, i tillegg til DNA, plasserer Gampsonyx og Elanus nær hverandre i haukefamilien.
Biologi
Elanineglenter er én av flere grupperinger med glenter i haukefamilien. Dette er små (typisk 20–43 cm lange), lettbygde rovfugler som ligner falker (Falconidae). De har et relativt stort hode og ei fjærdrakt som i hovedsak domineres av hvitt med lysgrå eller mørkgrå/sort overside. Fuglene kan også ha innslag rødbrunt, grått og sort andre steder, spesielt ved øynene og på vingene, men også sort isse. Nebbet er kort og falkelignende og de undere ekstremitetene er forholdsvis korte og har gul skjellhud.
Inndeling og utbredelse
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.
Kim Jong-hee
Kim Jong-hee (født 28. mars 1986) er en sørkoreansk landhockeyspiller. Hun representerte landet sitt under Sommer-OL 2012 i London, der hun endte på åttendeplass med det sørkoreanske landslaget.
Omoniaplassen
Omonoiaplassen (gresk: Πλατεία Ομονοίας, Plateía Omonoías), ofte bare referert til som Omonia, er en sentral plass i Athen. Den markerer det nordlige hjørne av Athens sentrum, fastsatt I Athens byplaner fra 1800-tallet. Den er en av byens viktigste trafikk-knutepunkter med Omoniastasjon på Athens undergrunnsbane under plassen.
Omoniaplassen er en av de eldste plassene i byen og et viktig shoppingsenter. Den ligger i sentrum av byen hvor seks av byens viktigste gater møtes.
Navnet
Plassen ble tegnet og bygget i 1846, og det opprinnelige navnet var Plateia Anaktoron (Slottsplassen) fordi, i henhold til opprinnelige byplan for Athen i 1834, foreslått av arkitektene Stamatios Kleanthis og Eduard Schaubert, var området tiltenkt brukt for bygging av slottet (anaktora). Senere ble plassen omdøpt til Othonos Square for å ære kong Otto etter at Otto ble avsatt. I 1862 fikk den sitt endelige navn «Omonoia Square», fordi det var her at lederne av de opposisjonelle politiske fraksjoner avla ed på fred (omonia), for å stoppe fiendtlighetene.
Endringer i design
Sist på 1800-tallet fikk plassen flere formative forandringer. Trær ble plantet over hele plassen. En mangekantet plattform ble plassert midt på plassen og belysning ble installert. Omonoiaplassen var et sentrum hvor folk møttes og det sosiale liv trivdes. Den var også jernbanens sentrale stasjon og rundt plassen var det mange hoteller.
Fra 1925 til 1930 ble undergrunnsbanen mellom Pireus og Athen bygget, noe som krevde ytterligere endringer for plassen. Omonoiapassen ble sirkulær og marmorstøtter ble plassert ved inngangen til undergrunnsstasjonen. Plassen begynte å ligne på europeiske plasser. Den fikk en viktig kommersiell betydning. På grunn av undergrunnsbanen ble det også nødvendig med et underjordisk ventilasjonssystem. I 1931 foreslo Athens borgermester at det skulle plasseres åtte skulpturer som skulle representere de mytoligiske Muser for å dekke åpningene over sjaktene til ventilasjonssystemet. Selv om problemet ble løst, tilfredsstilte ikke resultatet athenernes estetiske forventninger og statuene ble fjernet.
1950-tallet var en periode for modernisering av Athen og følgelig ble mange publikumsområder modernisert. I 1954 fikk Omonoiaplassen banker, forretninger og et postkontor.
Asunción (provins)
Asunción er en provins i regionen Ancash i Peru. Den grenser til provinsen Yungay i nord, til provinsen Carlos Fermín Fitzcarrald i nordøst, til provinsen Huari i sørøst og til provinsen Carhuaz i vest. Provinsens UBIGEO er 0204 og hovedstaden er Chacas.
Politisk inndeling
Provinsen er delt inn i to distrikter.
Colaspinella
Colaspinella er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) er planteetere.
Utbredelse
Arten lever i Bulgaria, Tyrkia og Lilleasia.
Svartknoppkeiserdue
Svartknoppkeiserdue (Ducula myristicivora) er en fugl i duefamilien, i slekta Ducula. Arten er endemisk for øya Yapen i Indonesia..
Spissgatter
Tradisjonell spissgatter har sammenhengende stevn med utvendig ror helt opp som skøyte og sjekte. Senere vanlig variant er krysserhekk med forlenget hekk og rorstammen lengre framme opp gjennom akterstevnen med rorkulten inne på dekk eller under dekk.
Seilbåten spissgatter
Losskøytene var spissgattede, men da båtformen på 1880-tallet for lystbåter ble forfinet med slankere og dypere linjer og ble mer lettbyggede, ble de kalt for spissgattere for å skille den fra de bredere og tyngre bruksbåtene.
Etter 1900 ble lystbåtene ytterligere slankere, lettere og fikk mere underskårne forskip og ble da den båttypen som siden er forbundet med spissgattere.
Double ender
På engelsk brukes betegnelsen "double ender" både på skøyter, spissgattere og kryssere. Ofte betegnes disse som Colin Archer som den internasjonalt mest kjente norske båtbyggeren av losskøyter og lystbåter på slutten av 1800-tallet.
Fylkesvei 4624
Fylkesvei 4624 går mellom Finnøytunnelen og Talgje gamle kai på Talgje i Stavanger kommune.
Frem til 2019 hadde veien betegnelsen fylkesvei 606.
Huthaifa al-Batawi
Huthaifa al-Batawi (død 8. mai 2011) var et høytstående medlem av terror-organisasjonen al-Qaida og han var kjent under hans kallenavn Emiren av Bagdad. Han ble født i Bagdad.
Al-Batawi var leder for den islamske al-Qaida-organisasjonen i Bagdad, en paraply-organisasjon for sunni-muslimske ekstremistiske organisasjoner. Al-Batawi ble beskyldt for å være hovedmannen bak et terror-angrep på en kristen kirke i Bagdad som ble angrepet den 31. oktober 2010. Minst 68 personer, inkludert syv medlemmer av en sikkerhetsstyrke døde i dette angrepet. Al-Batawi står også bak flere andre terror-angrep, hovedsakelig i Bagdad, der dusinvis av mennesker har dødd.
Han ble skutt og drept i forbindelse med et fengselsopprør i 2011.
Wyoming (andre betydninger)
Wyoming har flere betydninger:
Volen Siderov
Volen Nikolov Siderov (bulgarsk: Волен Николов Сидеров, født 19. april 1956 i Jambol) er en bulgarsk journalist og politiker. Han er leder for partiet Ataka og medlem av den bulgarske nasjonalforsamlingen.
The Man from Home
The Man from Home er en amerikansk stumfilm fra 1914.
Handling
Men eksekutøren for søsknenes formue, Daniel Pike - assistert av storhertug Vasill - avslører disse svindlerne for hvem de egentlig er.
Gymnastikk under Europalekene 2015 – Rytmisk gymnastikk ball
Ball Rytmisk gymnastikk under Europalekene 2015 i Baku
Revolver (andre betydninger)
En revolver er et håndvåpen.
Revolver kan også referere til:
Guy Ritchie
Guy Stuart Ritchie (født 10. september 1968 i Hatfield i Hertfordshire) er en britisk filmregissør og manusforfatter. 22. desember 2000 giftet han seg med Madonna. De fikk en sønn sammen, før de skilte seg i 2008.
Sveton
Gaius Suetonius Tranquillus (født 75), vanligvis kjent kun som Sveton, var en romersk historiker, språkforsker, oldtidsforsker og embetsmann. Han var av ridderstanden og hadde ulike sekretærstillinger i de øverste sjikt i den keiserlige administrasjon og var blant annet en del av Plinius den yngres stab da han var prokonsul i Pontus. Han er best kjent for sitt verk Om Cæsarernes liv (De vita Caesarum), som er en av de fremste kildene for det tidlige romerske keiserdømmet. Han regnes blant de mer objektive av antikkens historikere, men hans sym- og antipatier kommer ofte frem i tekstene. Bortsett fra få fragmenter fra hans omfangsrike forfatterskap er det kun biografien om de tolv keiserne fra Julius Cæsar til Domitian som er bevart i dag.
Forfatterskap
Hver av Svetons biografier over de tolv keiserne er oppdelt tematisk, det vil si at de består av avsnitt som beskriver henholdsvis keiserens dyder og laster, hans spise- og seksualvaner, hans humor og videre, men i motsetningen til andre antikke forfattere, som eksempelvis Plutark, utleder ikke Sveton noen form for moraliserende konklusjon om sitt portrett. Beskrivelsene følger heller ikke et kronologisk mønster og de politiske aspekter i keiserens liv er nesten helt fraværende i Svetons skildring. Det betyr at dette er en ytterst problematisk kilde til den tidlige keisertidens politiske historie, men er omvendt en god mentalitetshistorisk kilde til den romerske overklasse.
Arif Dashdemirov
Arif Dashdemirov (født 10. februar 1987) er en aserbajdsjansk fotballspiller som spiller for den aserbajdsjanske klubben FK Qarabağ Ağdam.
Sveton
Forfatterskap
Verket, De vita Caesarum, er nesten bevart i sin helhet, kun de første delene som omhandler Julius Cæsars opprinnelse og barndom mangler.
I et avsnitt i biografien om Claudius nevner han at noen som følger «Chresto» er involvert i bråk i det jødiske samfunnet i Roma, og at dette førte til at keiseren forviste dem. Dette kan bli tolket som den tidligste henvisningen til en kristenforfølgelse eller jødeforfølgelse, avhengig av om det det er Kristus eller en annen han egentlig viser til.
Andre verker som er kjent er:
Kim Jong-eun
Kim Jong-eun (født 18. februar 1986) er en sørkoreansk landhockeyspiller. Hun representerte landet sitt under Sommer-OL 2012 i London, der hun endte på åttendeplass med det sørkoreanske landslaget.
Kjersti Stenseng
Kjersti Stenseng (født 4. september 1974) er en norsk politiker (Ap) som siden 2015 er Arbeiderpartiets partisekretær.
Biografi
Stenseng kommer fra Kvam i Nord-Fron kommune i Innlandet. Hun er datter av Ap-politikeren Gunnar Tore Stenseng.
Hun sitter i Arbeiderpartiets sentralstyre fra 2011, og er tidligere statssekretær og politisk rådgiver i Kulturdepartementet.
Stenseng har jobbet også som festivalsjef for Peer Gynt-stemnet, festivalsjef for Norsk Litteraturfestival, og HR- og frivillighetssjef for Ungdoms-OL 2016.